Library - Afrikaanse Boeke - Segregasie: Wat se die Skrif?
Segregasie: Wat se die Skrif?
Segregasie – Wat sê die Skrif?
Ons lees in die Bybel hierdie uiters belangrike teks:
"My volk gaan te gronde weens gebrek aan kennis- - - - - " - (Hos. 4:6).
Ons lewe in 'n tyd van verwarring soos seker nog nooit tevore nie. Magtige strominge sleur ons mee, die een in die rigting, die ander weer in die ander. Die skrywer is diep in sy hart oortuig dat dit nie so behoort te wees nie, maar dat daar vir ons 'n stem opklink wat sê:
"- - - - Dit is die weg, wandel daarop! - - - - - - " - (Jes. 30:21).
Ons glo dat die Bybel letterlik die Woord van God is, betroubaar en eg vanaf Génesis tot Openbaring. Dit is vir ons die finale hof waarop ons, ons beroep. Die Bybel is die openbaring van die Wil en Plan van God. God het nie net sy wil vir ons bekendgemaak wat die hiernamaals betref nie, maar stel ook uiters belang in ons alledaagse lewe, hoe ons eet, aantrek ensovoorts.
Daar sal dus vir ons baie duidelik leiding wees in die Heilige Skrif aangaande die uiters belangrike vraag van "kleur" dwarsoor die wêreld en veral in ons eie land. God het alles geskape en per slot van sake heers en regeer Hy oor alles. Die Bybel sê:
"So sê die HERE: Die hemel is my troon en die aarde die voetbank van my voete - - - - -" - (Jes. 66:1).
Ons moet daardie leiding ken en dienooreenkomstig ons standpunt inneem.
Die Here het met alles 'n doel, so ook met die verskil in kleur. Dwarsdeur die Bybel word dit baie gou duidelik dat daar een Sentrale Persoon in die Plan van God te voorskyn tree en Hy is Jesus Christus, en dat daar een Sentrale Tema is en dit is die Herstel en Wederoprigting van alle dinge - (Sien Hand. 3:21).
Tussen Génesis en Openbaring lees ons die verhaal van hoedat die Paradys verloor is en hoedat dit herwin gaan word, 'n Groot deel van hierdie Plan is alreeds vervul, 'n ander deel is nou besig om vervul te word. Ons bevind onsself op hierdie oomblik in die mees spannende en uitdagende tydstip van alle tye.
n hierdie verhaal is dit baie duidelik dat God die mens 'n vennoot in hierdie groot onderneming van rekonstruksie en die herwinning van dit wat verlore was, gemaak het. In die besonder vind ons dat daar een ras is wat baie prominent in hierdie vennootskap op die voorgrond tree, en dit is Israel.
Na die dood van Salomo is hierdie ras in twee huise verdeel, die Huis van Juda met die twee stamme Juda en Benjamin, en die Huis van Israel met die orige tien stamme van die twaalf stamme van Israel. Nêrens in die Bybel lees ons dat die twee huise ooit weer herenig is nie.
Inteendeel, as ons Eségiël hoofstuk 37 lees, wat praat van die herstel en herlewing van Israel in die laaste dae, sien ons duidelik dat die twee nog afsonderlik van mekaar en elkeen met sy eie identiteit in die wêreld moet wees, tot aan die einde, met die wederkoms van Christus.
Nadat die Jode, wat gedeeltelik afkomstig van die Huis van Juda is, vir Christus verwerp het, het die Here hulle aandeel in die Plan van Herstel van hulle weggeneem en voortaan sou net die Tien Stamme deur God gebruik word om sy werk te doen.
Luister, die Here Jesus het vir die Jode gesê:
"- - - - Die Koninkryk van God sal van julle weggeneem en aan 'n volk gegee word wat die vrugte daarvan sal dra" - (Matt. 21:43).
Ons glo dat hierdie volk die Tien Stamme is, wat vroeg na die Kruisiging van Jesus die evangelie begin aanneem en Christene geword het. Dit moes so wees want die genadegawes en die roeping van God is onberoulik - (Rom. 11:29). God het dit aan Abraham en sy nageslag met 'n onvoorwaardelike eed beloof, en as dit dan van die Jode weggeneem is - (Mat. 21:43), dan moes dit noodwendig na die ander deel van Israel, die Tien Stamme, gaan. Hierdie Tien Stamme glo ons, se nakomelinge vandag is die Anglo- Saksies- Keltiese- en verwante nasies, waarvan ons blankes in Suid-Afrika 'n deel is.
Laat ons dan nou kyk na die wonderbaarlike beloftes wat God aan Abraham en sy nageslag en aan niemand anders gemaak het; hoedat God hulle streng beveel het om hulle ras suiwer te hou en waarom:
2 En Ek sal jou 'n groot nasie maak en jou seën en jou naam so groot maak dat jy 'n seën sal wees.
3 En Ek sal seën diegene wat jou seën, en hom vervloek wat jou vervloek, en in jou sal al die geslagte van die aarde geseën word.